CELEX: 62012CN0144
Language: sl
Date: 2012-03-23 00:00:00
Title: Zadeva C-144/12: Predlog za sprejetje predhodne odločbe, ki ga je vložilo Oberster Gerichtshof (Avstrija) 23. marca 2012 – Goldbet Sportwetten GmbH proti Massimo Sperindeo

23.6.2012   
            
            
               SL
            
            
               Uradni list Evropske unije
            
            
               C 184/3
            
         Predlog za sprejetje predhodne odločbe, ki ga je vložilo Oberster Gerichtshof (Avstrija) 23. marca 2012 – Goldbet Sportwetten GmbH proti Massimo Sperindeo
   (Zadeva C-144/12)
   2012/C 184/04
   Jezik postopka: nemščina
   
      Predložitveno sodišče
   
   Oberster Gerichtshof
   
      Stranki v postopku v glavni stvari
   
   
      Tožeča stranka: Goldbet Sportwetten GmbH
   
      Tožena stranka: Massimo Sperindeo
   
      Vprašanja za predhodno odločanje
   
   
               1.
            
            
               Ali je treba člen 6 Uredbe (ES) št. 1896/2006 (1) Evropskega parlamenta in Sveta z dne 12. decembra 2006 o uvedbi postopka za evropski plačilni nalog (v nadaljevanju: Uredba št. 1896/2006) razlagati tako, da se v postopku za evropski plačilni nalog uporablja tudi člen 24 evropske Uredbe (ES) št. 44/2001 (2) o pristojnosti in izvrševanju sodnih odločb (v nadaljevanju: Uredba št. 44/2001), ki kot pristojno sodišče določa tisto, pred katerim se tožena stranka spusti v postopek?
            
         
               2.
            
            
               Če je odgovor na prvo vprašanje pritrdilen:
               ali je treba člen 17 Uredbe št. 1896/2006 v povezavi s členom 24 Uredbe št. 44/2001 razlagati tako, da že vložitev ugovora zoper evropski plačilni nalog pomeni spustitev v postopek, če se z njim ne ugovarja pristojnosti sodišča izvora?
            
         
               3.
            
            
               Če je odgovor na drugo vprašanje nikalen:
               ali je treba člen 17 Uredbe št. 1896/2006 v povezavi s členom 24 Uredbe št. 44/2001 razlagati tako, da vložitev ugovora v vsakem primeru utemeljuje pristojnost zaradi spustitve v postopek, če že vsebuje navedbe v glavni stvari, ne da bi se hkrati ugovarjalo pristojnosti?
            
         
      (1)  UL L 399, str. 1.
   
      (2)  UL 2001 L 12, str. 1.